# data[].attributes.body
โปสเตอร์

“ดังนั้นพวกเจ้าจงแข่งขันกันในความดีทั้งหลายเถิด ยังอัลลอฮฺนั้นคือการกลับไปของพวกเจ้าทั้งหมด”

(อัลมาอิดะฮฺ:48)

แคปชั่น

เคยถามตัวเองไหมว่า “ความดีที่มีอยู่เพียงพอที่จะกลับไปหาอัลลอฮฺได้หรือยัง?”

เราล้วนอยู่ในสนามแข่งแห่งดุนยา แข่งขันกันทำความดีเพื่อแสวงหาความพอใจของอัลลอฮฺเป็นที่ตั้ง ลูกหลานอาดัม บ่าวผู้ศรัทธาจะต่อสู้ จะเหนื่อยนัก แต่เมื่อเขาได้สัมผัสสวรรค์  เขาจะจำไม่ได้ด้วยซ้ำว่าเขาเคยเหนื่อยเคยท้อหรือเคยลำบาก เพราะเมื่อเท้าข้างหนึ่งของเขาได้ก้าวเข้าสู่สวรรค์ วันนั้นแหละสิ้นสุดการต่อสู้แล้ว

สำหรับความห่วงใยที่มีต่อทุกคน เราขอเรียกร้องทุกท่านมาลงทุนกับความเหนื่อยในเดือนรอมฎอนให้มาก อีกนิดเดียวเท่านั้น ระหว่างเท้ากับเส้นชัยนั้นอยู่ใกล้นิดเดียว ขอให้อัลลอฮฺดูแลหัวใจทุกๆคนเพื่อใช้เวลาที่เหลือทำความดีที่อิคลาสเพื่ออัลลอฮฺ ขอให้รอมฎอนปีนี้ดีกว่ารอมฎอนที่ผ่านมา

# data[].attributes.body
โปสเตอร์
ซะกาตฟิฏรฺวาญิบสำหรับมุสลิมทุกคน

มีรายงานจากท่านอิบนุ อับบาส เราะฎิยัลลอฮุอันฮุ ว่า ท่านเราะสูล ศ็อลลัลลอฮุอะลัยฮิวะสัลลัม

فَرَضَ رَسُولُ اللَّهِ صَلَّى اللَّهُ عَلَيْهِ وَسَلَّمَ زَكَاةَ الْفِطْرِ طُهْرَةً لِلصَّائِمِ مِنْ اللَّغْوِ وَالرَّفَثِ وَطُعْمَةً لِلْمَسَاكِينِ.

ความว่า “ได้กำหนดซะกาตฟิฏรฺเป็นการขัดเกลาผู้ถือศีลอดให้สะอาดจาก(บาปที่มาจาก)คำพูดที่ไม่ดีไร้สาระและหยาบคาย(ในช่วงถือศีลอด) และเป็นการให้อาหารแก่คนยากจน”

(สุนัน อบูดาวูด)

ใครบ้างที่ต้องจ่ายซะกาตฟิฏรฺ?

- มุสลิมทุกคนชายหรือหญิง

- เป็นไทหรือเป็นทาส

- คนชรา สูงวัย

- ไม่วาญิบสำหรับทารกอยู่ในครรภ์แต่ส่งเสริมให้จ่าย

ผู้มีสิทธิรับซะกาต ฟิฏรฺ?

- คนยากจน คือ คนที่ไม่มีทรัพย์ ไม่มีค่าเลี้ยงชีพ หรือมีแต่ไม่เพียงพอในการเลี้ยงชีพ

- คนขัดสน คือ ได้แก่ คนที่มีค่าเลี้ยงชีพในแต่ละวันครึ่งหนึ่ง หรือมากกว่า แต่ไม่เพียงพอ

เวลาในการจ่ายซะกาตฟิฏรฺ

- เวลาที่ประเสริฐที่สุดจ่ายก่อนละหมาดอีดหลังดวงอาทิตย์ขึ้น (ฟะญัร)

- เวลาที่อนุญาต จ่ายก่อนวันอีดหนึ่งหรือสองวันวันที่ 28 29 30

- เวลาต้องห้าม หลังจากละหมาดอีดถือว่า เป็นทาน(ศอดาเกาะฮฺ)

ชนิดอาหารต้องจ่ายซะกาต ฟิฏรฺ

- เป็นอาหารหลักของคนในเมืองนั้นๆ เช่นข้าวสารและอื่นๆ

ดังในประเทศของเราซึ่งมีอาหารหลักเป็นข้าวสาร
ตามที่ คณะผู้ทรงคุณวุฒิจุฬาราชมนตรี ได้พิจารณาวินิจฉัยตามหลักการศาสนาอิสลาม เรื่อง การเทียบมาตราตวง 1 ศออ์ ในซะกาตฟิฏร์แล้ว นั้น

จุฬาราชมนตรี จึงอาศัยอำนาจตามความในมาตรา ๘ (๔) แห่งพระราชบัญญัติการบริหารองค์กรศาสนาอิสลาม พ.ศ. ๒๕๔๐ วินิจฉัย (ฟัตวา) ว่า การเทียบมาตราตวง ๑ ศออ์ สำหรับข้าวสาร ในซะกาตฟิฏร์ เท่ากับ ๒.๗ กิโลกรัม (ประกาศ เมื่อวันที่ 30 มิ.ย. 2559)

แคปชัน

การจ่าซะกาตฟิฏรฺเป็นส่วนหนึ่งของอิบาดะฮฺที่อัลลอฮฺได้กำหนดไว้ให้บรรดามุสลิมทั้งหลายจากเดือนเราะมะฎอน นั้นคือ ซะกาต ฟิฏรฺ (ซะกาตฟิตเราะฮฺ) อัลลอฮฺได้บัญญัติเหนือผู้ถือศีลอดเพื่อให้จิตใจเขาบริสุทธิ์จากคำพูดที่ไม่ดี ไร้สาระและหยาบคายต่างๆ จุนเจือแก่ผู้ยากไร้ และคนขัดสน ซะกาตฟิฏรฺเป็นการช่วยการถือศีลอดของเขามีความสมบูรณ์มากยิ่งขึ้น เป็นการแสดงถึงการขอบคุณต่อความโปรดปรานต่างๆ ของอัลลอฮฺที่มีต่อมนุษย์ที่ได้ทำการถือศีลอดและการละหมาดในยามค่ำคืนในเดือนรอมาฎอนของเขาได้บรรลุอย่างเสร็จสมบูรณ์ และให้มีความสามารถทำคุณงามความดีต่างๆ ในเดือนนี้ได้
จุดประสงค์ของการจ่ายซะกาต ฟิฏรฺ

- เพื่อเป็นการชำระล้างแก่ผู้ถือศิลอดจากความบกพร่องที่เขาเผอเรอ และหยาบคายขณะถือศิลอด

- จุนเจืออาหารสำหรับบรรดาคนยากจน
ท่านเชค ซอแหละฮฺ อัลอุษัยมีน กล่าวว่า จุดประสงค์ของการจ่ายซะกาต ฟิฏรฺเพื่อแสดงการขอบคุณต่ออัลลอฮฺ อันเนื่องจากความโปรดปรานให้ถืศีลอดครบถ้วนสมบูรณ์ในเดือนเราะมะฎอน

ใครบ้างที่ต้องจ่ายซะกาตฟิฏรฺ

- มุสลิมทุกคนชายหรือหญิง

- เป็นไทหรือเป็นทาส

- คนชรา สูงวัย

- ไม่วาญิบสำหรับทารกอยู่ในครรภ์แต่ส่งเสริมให้จ่าย

มีรายงานจากท่านอิบนุ อุมัรฺ เราะฎิยัลลอฮุอันฮุมา ว่า ท่านเราะสูล ศ็อลลัลลอฮุอะลัยฮิวะสัลลัม

فَرَضَ رَسُولُ اللَّهِ صَلَّى اللَّهُ عَلَيْهِ وَسَلَّمَ زَكَاةَ الْفِطْرِ صَاعًا مِنْ تَمْرٍ، أَوْ صَاعًا مِنْ شَعِيرٍ، عَلَى الْعَبْدِ، وَالْحُرِّ، وَالذَّكَرِ، وَالْأُنْثَى، وَالصَّغِيرِ، وَالْكَبِيرِ، مِنْ الْمُسْلِمِينَ، وَأَمَرَ بِهَا أَنْ تُؤَدَّى قَبْلَ خُرُوجِ النَّاسِ إِلَى الصَّلَاةِ

ความว่า  “ได้กำหนดซะกาตฟิฏรฺเป็นอินทผลัมจำนวนหนึ่งศออฺ (ประมาณ 2.5 กิโลกรัม) หรือ ข้าวบาร์เล่ย์จำนวนหนึ่งศออฺ เหนือทาส ไท ชาย หญิง เด็ก ผู้ใหญ่ จากบรรดาคนมุสลิมทั้งหมด และท่านได้สั่งใช้ให้จ่าย(มอบให้)ก่อนที่ผู้คนจะออกไปละหมาด(วันอีด)”

(-บุคอรีย์ มุสลิม)

ผู้มีสิทธิรับซะกาต ฟิฏรฺ

- คนยากจน คืน คนที่ไม่มีทรัพย์ ไม่มีค่าเลี้ยงชีพ หรือมีแต่ไม่เพียงพอในการเลี้ยงชีพ

- คนขัดสน คือ ได้แก่ คนที่มีค่าเลี้ยงชีพในแต่ละวันครึ่งหนึ่ง หรือมากกว่า แต่ไม่เพียงพอ

ท่านเราะสูล ศ็อลลัลลอฮุอะลัยฮิวะสัลลัม

وَطُعْمَةً لِلْمَسَاكِينِ.

ความว่า “และเป็นการให้อาหารแก่คนยากจน “

(สุนัน อบูดาวูด)

ชนิดอาหารต้องจ่ายซะกาต ฟิฏรฺ

- เป็นอาหารหลักของคนในเมืองนั้นๆ เช่นข้าวสารและอื่นๆ

รายงานจากท่านอบู สะอีด อัล-คุดรีย์ เราะฎิยัลลอฮุอันฮุ ว่า พวกเราได้เคยจ่ายซะกาตวันอีดในสมัยท่านนบี ศ็อลลัลลอฮุอะลัยฮิวะสัลลัม

كُنَّا نُخْرِجُ فِي عَهْدِ رَسُولِ اللَّهِ صَلَّى اللَّهُ عَلَيْهِ وَسَلَّمَ يَوْمَ الْفِطْرِ صَاعًا مِنْ طَعَامٍ، أَوْ صَاعًا مِنْ تَمْرٍ، أَوْ صَاعًا مِنْ شَعِيرٍ، أَوْ صَاعًا مِنْ زَبِيبٍ.

ความว่า “จำนวนหนึ่งศออฺจากอาหาร หรือ หนึ่งศออฺจากอินทผลัม หรือ หนึ่งศออฺจากข้าวบาร์เล่ย์ หรือองุ่นแห้ง”

( บุคอรีย์ มุสลิม)
ดังในประเทศของเราซึ่งมีอาหารหลักเป็นข้าวสาร
ตามที่ คณะผู้ทรงคุณวุฒิจุฬาราชมนตรี ได้พิจารณาวินิจฉัยตามหลักการศาสนาอิสลาม เรื่อง การเทียบมาตราตวง 1 ศออ์ ในซะกาตฟิฏร์แล้ว นั้น

จุฬาราชมนตรี จึงอาศัยอำนาจตามความในมาตรา ๘ (๔) แห่งพระราชบัญญัติการบริหารองค์กรศาสนาอิสลาม พ.ศ. ๒๕๔๐ วินิจฉัย (ฟัตวา) ว่า การเทียบมาตราตวง ๑ ศออ์ สำหรับข้าวสาร ในซะกาตฟิฏร์ เท่ากับ ๒.๗ กิโลกรัม (ประกาศ เมื่อวันที่ 30 มิ.ย. 2559)

- ต้องจ่ายซะกาตจากอาหารชนิดที่ดีที่สุดแก่คนยากจนจากอาหารต่างๆเช่น เรากินชนิดอาหารที่ดีมีคุณภาพ แต่กลับจ่ายซะกาต ฟิฏรฺในชนิดอาหารที่มีเกรดต่ำ

เวลาในการจ่ายซะกาตฟิฏรฺ

- เวลาที่ประเสริฐที่สุดจ่ายก่อนละหมาดอีดหลังดวงอาทิตย์ขึ้น (ฟะญัร)

- เวลาที่อนุญาต จ่ายก่อนวันอีดหนึ่งหรือสองวันวันที่ 28 29 30

- เวลาต้องห้าม หลังจากละหมาดอีดถือว่า เป็นทาน(ศอดาเกาะฮฺ)

รายงานจากท่านอิบนุ อุมัรฺ เราะฎิยัลลอฮุอันฮุมา ว่า ท่านเราะสูล ศ็อลลัลลอฮุอะลัยฮิวะสัลลัม

وَأَمَرَ بِهَا أَنْ تُؤَدَّى قَبْلَ خُرُوجِ النَّاسِ إِلَى الصَّلَاةِ.

ความว่า “ได้สั่งใช้ให้จ่าย(มอบให้)ก่อนที่ผู้คนจะออกไปละหมาด(วันอีด)”

(บุคอรีย์ มุสลิม)

“ท่านอิบนุอุมัรฺได้จ่ายแก่ผู้ที่จะรับได้ และพวกเขาต่างก็จ่ายก่อนวันอีดหนึ่งหรือสองวัน “

(-บุคอรีย์)

รายงานจากท่านอิบนุ อับบาส เราะฎิยัลลอฮุอันฮุมา ว่า ท่านเราะสูล ศ็อลลัลลอฮุอะลัยฮิวะสัลลัม ได้กล่าวว่า

«فَمَنْ أَدَّاهَا قَبْلَ الصَّلاةِ فَهِيَ زَكَاةٌ مَقْبُولَةٌ، وَمَنْ أَدَّاهَا بَعْدَ الصَّلاةِ فَهِيَ صَدَقَةٌ مِنْ الصَّدَقَاتِ»

ความว่า  “และผู้ใดที่ทำการจ่ายก่อนการละหมาด ก็ถือว่าเป็นการจ่ายซะกาตที่ถูกตอบรับ และผู้ใดที่จ่ายหลังละหมาดมันจะเป็นทานบริจาคหนึ่งในบรรดาทานบริจาคต่างๆ”

(สุนันอบีดาวูด )

# data[].attributes.body
ความประเสริฐใน 10 วันสุดท้ายของเดือนรอมฎอน
ท่านรอซูลุลลอฺ ﷺ ได้เอาใจใส่ในการปฏิบัติคุณงามความดีอย่างมากมายในช่วงสิบวันสุดท้ายของเดือนรอมฎอนมากกว่าวันอื่นๆ

ดังที่ท่านหญิงอาอิชะฮ์ รอฎิยัลลอฮุอันฮา ได้รายงานว่า :

«كان رسول الله صلى الله عليه وسلم إذا دخل العشر أحيا الليل وأيقظ أهله وجد وشد المئزر». متفق عليه.

ความว่า “เมื่อถึงสิบคืนสุดท้าย ท่านรอซูลุลลอฮ์ﷺจะทำค่ำคืนให้มีชีวิตชีวา(ด้วยการทำอิบาดะฮ์) และปลุกคนในครอบครัวของท่าน(ให้ตื่นขึ้นมาทำอิบาดะฮ์) ท่านจะเอาจริงเอาจังและมัดผ้านุ่งของท่านให้กระชับ(เอาจริงเอาจังและปลีกตัวออกจากการร่วมหลับนอนกับภรรยา)”

(บันทึกโดยท่านอิหม่ามบุคอรีย์และอิหม่ามมุสลิม)
และได้ทำการเอียะตีกาฟ ในสิบคืนสุดท้ายของเดือนรอมฎอน
เอียะตีกาฟคืออะไร?
อัลเอียะติกาฟ คือ การดำรงอยู่บนสิ่งหนึ่ง หรือผู้ที่อยู่ในมัสยิดโดยมีเจตนาเพื่อทำการภักดีต่ออัลลอฮฺ

ฮุกุมของการเอียะติกาฟ

สำหรับการเอียะติกาฟ นั้นถือว่าเป็นสิ่งที่ส่งเสริมให้กระทำ โดยเฉพาะในเดือนรอมาฏอน แต่ไม่ถึงขั้นเป็นวาญิบ ( จำเป็นที่จะต้องกระทำละทิ้งแล้วมีความผิด ) ดังหะดีษที่รายงานโดยท่านอาบูฮุรอยเราะห์ ท่านได้กล่าวว่า

لحد يث أبي هريرة قا ل : (( كان رسول الله صلى الله عليه وسلم يعتكف في كل رمضان عشرة أيا م فلما كان العام الذي قبض منه اعتكف عشرين يوما ))
أخرجه البخاري

ความว่า “ ท่านรอซูลลุลลอฮ เคยเอียะติกาฟในทุกๆ เดือนรอมาฏอน สิบวัน แต่ว่าในปีที่ท่านได้เสียชีวิตท่านได้ เอียะ ติกาฟ 20 วัน ”

(บันทึกโดย อัลบุคอรีย์ หะดีษที่ 2044)

และเมื่อใดที่เริ่มเข้าเอียะติกาฟ ?

เริ่มเข้าทำการเอียะติกาฟ ก่อนดวงอาทิตย์ตกของวันที่ 20 รอมาฏอน สำหรับการออกจากเอียะติกาฟ หลังละหมาดซุบห์ของวันอีด

ดังนั้น การเอียะติกาฟ หมายถึง การที่บุคคลพยายามเก็บตัวอยู่ในมัสยิดอย่างสงบตามวิธีการที่ได้กำหนดไว้ เป้าหมายสำคัญก็คือ

- เพื่อปลีกตัวออกจากภารกิจทางโลก และครอบครัวอันมากมาย สู่การแสวงความผ่องแผ้วแห่งจิตวิญญาณ เสริมสร้างพลังและศักยภาพเพื่อเป็นกลไก ที่จะเอื้ออำนวยให้กิจกรรมต่างๆ ในการดำเนินชีวิตเป็นไปอย่างราบรื่นและดียิ่งขึ้น

- หากว่าเราะมะฎอนเป็นหนึ่งเดือนแห่งการทดสอบประจำปีที่เปี่ยมล้นด้วยเราะหฺมัรจากอัลลอฮฺ ดังนั้นการอิอฺตีก้าฟในสิบวันสุดท้ายของเราะมะฎอนจึงเป็นช่วงเวลาแห่งการทดสอบเฉพาะที่ทวีขึ้นไปอีกสำหรับผู้ที่บรรลุความสำเร็จจากการทดสอบแห่งเดือนเราะมะฎอนโดยภาพรวม เพื่อความสำเร็จที่รุ่งโรจน์ยิ่งขึ้น

- เพื่อพยายามแสวงหาลัยละตุล-ก็อดร์ เช่นที่มีปรากฏอยู่ในซุนนะฮฺ (แบบอย่าง) ของรอซูลุลลอฮ ﷺ

ข้อมูลในโปสเตอร์

รายงานโดยท่านอาบูฮุรอยเราะห์ ท่านได้กล่าวว่า

لحد يث أبي هريرة قا ل : (( كان رسول الله صلى الله عليه وسلم يعتكف في كل رمضان عشرة أيا م فلما كان العام الذي قبض منه اعتكف عشرين يوما ))
أخرجه البخاري

ความว่า “ ท่านรอซูลลุลลอฮ เคยเอียะติกาฟในทุกๆ เดือนรอมาฏอน สิบวัน แต่ว่าในปีที่ท่านได้เสียชีวิตท่านได้ เอียะ ติกาฟ 20 วัน ”

(บันทึกโดย อัลบุคอรีย์ หะดีษที่ 2044)

# data[].attributes.body
ดุอาอฺในค่ำคืนลัยลาตุลก็อดร์

اللَّهُمَّ إِنَّكَ عَفُوٌ تُحِبُّ الْعَفْوَ فَاعْفُ عَنِّي

คำอ่าน : อัลลอ ฮุมมา อินนากา อาฟฟูวุน ตูฮิบบุล อัฟวา ฟะอฺฟุอันนี
ความว่า : ” โอ้อัลลอฮฺ แท้จริงพระองค์เป็นผู้ทรงอภัย ทรงรักการให้อภัย โปรดอภัยให้ฉันด้วยเถิด”

{รายงานโดย : อัตติรมีซีย์และอิบนุมาญะฮฺ}

# data[].attributes.body
แคปชั่น-> การละหมาดในค่ำคืนของเดือนรอมฎอน

ท่านนบี ศ็อลลัลลอฮุอะลัยฮิวะสัลลัม กล่าวว่า:

«مَنْ قَامَ رَمَضَانَ إِيْمَانًا وَاحتِسَابًا، غُفِرَ لَهُ مَا تَقَدَّمَ مِنْ ذَنْبِهِ» [متفق عليه]

ความว่า: “ใครก็ตามที่ยืนละหมาดในเดือนเราะมะฎอนด้วยความศรัทธาและหวังในผลบุญอย่างบริสุทธิ์ใจ เขาจะได้รับการอภัยโทษในบาปของเขาที่ผ่านมา” (มุตตะฟะกุนอะลัยฮฺ)

การละหมาดเป็นสุดยอดของการอิบาดะห์อยู่แล้ว การละหมาดเป็นความสัมพันธ์ระหว่างเรากับอัลลอฮ์เป็นการสนทนาระหว่างบ่าวกับอัลลอฮ์ เป็นสิ่งที่สำคัญที่เราควรเอาใจใส่ โดยเฉพาะละหมาดฟัรดู 5 เวลา

การยืนละหมาดในค่ำคืนของเดือนรอมฎอน ซึ่งค่ำคืนของเดือนรอมฎอนเคยเป็นช่วงที่ที่อัลกุรอ่านถูกประทานลงมาดังนั้นถ้าเราเอาชีวิตเราไปผูกพันกับอัลกุรอ่านก็จะยิ่งมีความจำเริญมากขึ้น

การละหมาดตะรอวีย์หรือกียามรอมฎอนด้วยความศรัทธาต่ออัลลอฮ์ ไม่ใช่เพราะปฏิบัติเพราะคนเขาปฏิบัติแต่ปฏิบัติเพราะเป็นบัญญัติจากอัลลอฮ์(ซ.บ.) ด้วยความอิคลาศ หวังในการตอบแทนจากพระองค์ (ชีวิตผู้ศรัทธาจึงเป็นชีวิตที่ไม่สิ้นหวังในความเมตตาของพระองค์)

ข้อมูลในโปสเตอร์-> ละหมาดในค่ำคืนของเดือนรอมฎอน=อภัยโทษ

# data[].attributes.body
ฟิรฮานา บินราตีส

โปสเตอร์

คนถือศีลอดที่ดีที่สุด คือคนที่รำลึกถึงอัลลอฮฺมากที่สุด ตลอดการถือศีลอดของเขา (อิบนูก็อยยิม : วาบิล อัศศ็อยยิบ 152) : قال ابن القيم رحمه الله فأفضل الصوّام أكثرهم ذكرا لله عز وجل في صومه الوابل الصيب(ص١٥٢)

แคปชั่น

ผู้ศรัทธาทั้งหลายจะไม่ปล่อยให้เวลาอันมีค่าต้องศูนย์เปล่า การรำลึกถึงพระองค์จึงเป็นสิ่งที่สำคัญ ทุกช่วงเวลาล้วนจำเป็นต่อการทำการงานที่ดีในหนทางของ พระองค์ จงรีบสร้างและเก็บเกี่ยวผลบุญต่าง ๆ ให้ได้มากที่สุด ผู้ศรัทธาทั้งหลายจงรำลึกถึงอัลลอฮฺให้มากและ การรำลึกถึงอัลลอฮฺเท่านั้นทำให้จิตใจสงบ

ท่านรอซูล ศ็อลลัลลอฮุอะลัยฮฺวะซัลลัม กล่าวว่า

مَنْ صَامَ رَمَضانَ إِيمَانًا وَاحْتِسَابًا غُفِرَ لَهُ مَا تَقَدَّمَ مِنْ ذَنْبِهِ

“ผู้ใดที่ถือศีลอดในเดือนรอมฎอนด้วยความศรัทธามั่นและหวัง ในผลบุญ เขาผู้นั้นจะได้รับการอภัยโทษบาปที่ผ่านมา" (บันทึกโดยบุคอรียฺ และมุสลิม)

# data[].attributes.body
เพราะทุกคำพูด คือ การดูอาร์
ฉะนั้นจงพูดแต่สิ่งที่ดี
และ
เพราะทุกดูอาร์ คือ การบอกรัก
ฉะนั้นจงรักที่จะดูอาร์

อัลลอฮได้ตรัสไว้ว่า

الَّذِينَ يَقُولُونَ رَبَّنَا إِنَّنَا آمَنَّا فَاغْفِرْ لَنَا ذُنُوبَنَا وَقِنَا عَذَابَ النَّارِ ﴿ ٦ ١ ﴾
((บรรดาผู้ยำเกรงนั้น) คือ บรรดาผู้ที่กล่าวว่า โอพระเจ้าแห่งพวกข้าพระองค์  แท้จริงพวกข้าพระองศรัทธากันแล้ว โปรดทรงอภัยโทษให้แก่พวกข้าพระองค์ด้วยเถิด ซึ่งบรรดาความผิดของพวกข้าพระองค์และโปรดให้ส่งป้องกันพวกข้าพระองค์ให้ผลจากการลงโทษแห่งไฟนรกด้วยเถิด (16))

การดูอาเป็นอาวุธของมุอมินผู้ศรัทธา  และมุดตะกูนผู้ตักวา ที่พวกเขาจะเพิ่งอัลลอฮในทุกการงานของพวกเขา

เดือนรอมฎอนเป็นเดือนที่เสริมสร้างผู้คนให้รักการดูอา วอนขอสิ่งต่างๆจากอัลลอฮ เพราะผู้ที่ถือศีลอดนั้นเป็นหนึ่งในจำพวกของผู้ที่อัลลอฮ จะทรงตอบรับดูอาของพวกเขาโดยเฉพาะช่วงเวลาก่อนละศีลอด

ดูอาร์ในคืนลัยละตุลก็อด

"اللَّهُمَّ إِنَّكَ عَفُوٌّ تُحِبُّ الْعَفْوَ فَاعْفُ عَنِّي".

โอ้อัลลอฮ แท้จริงพระองค์คือผู้ทรงให้อภัย ทรงรักการให้อภัย โปรดอภัยให้ฉันด้วยเถิด

# data[].attributes.body
โปสเตอร์
ادْعُ إِلَىٰ سَبِيلِ رَبِّكَ بِالْحِكْمَةِ وَالْمَوْعِظَةِ الْحَسَنَةِ

จงเรียกร้องสู่แนวทางแห่งพระเจ้าของสูเจ้าโดยสุขุม และการตักเตือนที่ดี
(ซูเราะห์อันนะห์ลู : 125)

ข้อมูลในโปสเตอร์
เวลาจะเชิญใครเข้ามาในหนทางของอัลลอฮฺ ให้พูดด้วยคำพูดที่ดี
ให้พูดดีๆแม้กระทั่งคนที่เราพูดด้วย “เป็นฟีรอูนก็ตาม”

- นบีมูซาต้องไปพูดกับฟีรอูน อัลลอฮฺยังบอกให้พูดด้วย “ความสุภาพ อ่อนโยน”

# data[].attributes.body
ทำความดีกันเถิด แม้จะเล็กน้อย
ทำความดีกันเถิด แม้จะมีอุปสรรค
ทำความดีกันเถิด แม้จะลำบากและยากเย็น
ทำความดีกันเถิด แม้ต้องต่อสู้กับสิ่งเร้า
ทำความดีกันเถิด แม้จะเหนื่อยล้าและอ่อนแรง
ทำความดีกันเถิด แม้จะมีน้ำตา
และ จงยืนหยัด ในการทำความดีเถิด !

“เพราะเดือนนี้ ประตูสวรรค์นั้นได้ถูกเปิดออกแล้ว”

# data[].attributes.body
👉👉Poster

ดุอาอ์ของผู้ถือศีลอดไม่ถูกผลักไส

عَنْ أَنَسِ بنِ مَالِكٍ رَضِيَ اللهُ عَنْهُ قَالَ : قَالَ رَسُوْلُ اللهِ صَلَّى اللهُ عَلَيْهِ وَسَلَّمَ :   «ثَلاَثُ دَعْوَاتٍ لاَ تُرَدُّ : دَعْوَةُ الْوَاْلِدِ، وَدَعْوَةُ الصَّائِمِ، وَدَعْوَةُ الْمُسَافِرِ».

(البيهقي في الكبرى رقم6185، صحيح الجامع الصغير للألباني رقم3032: حسن)

จากท่าน อบู ฮุร็อยเราะฮฺ เราะฎิยัลลอฮฺ อันฮุ เล่าจากท่านรอซูล ศ็อลลัลลอฮฺ อะลัยฮิ วะสัลลัม ท่านได้กล่าวว่า
“ดุอาอ์สามประเภทที่จะไม่ถูกผลักไส คือดุอาอ์ของบุพการี(บิดามารดา) ดุอาอ์ของผู้ถือศีลอด และดุอาอ์ของผู้เดินทาง”

(รายงานโดย อัล-บัยฮะกีย์ ใน สุนัน อัล-กุบรอ หมายเลข 6185 ดู เศาะฮีหฺ อัล-ญามิอฺ หมายเลข 3032 เป็นหะดีษหะสัน)
-------------------------------

👉👉Caption

การขอดุอาร์เป็นการรำลึกถึงอัลลอฮ.
เป็นการแสดงถึงความอ่อนแอของบ่าวผู้ศรัทธา
ที่ต้องมอบหมายและขอความช่วยเหลือจากอัลลอฮ.อยู่เสมอ
.
.

ยิ่งในเดือนรอมฎอนอันประเสริฐยิ่งนี้
เดือนแห่งการขอดุอาร์  ll  เดือนแห่งการอภัยโทษ
เรายิ่งจะต้องดุอาร์ให้มากขึ้นหลายเท่า
แท้จริงอัลลอฮ.ทรงอยู่ใกล้และคอยรับฟังบ่าวเสมอ
และพระองค์ทรงรู้ดีว่า สิ่งใด ช่วงเวลาไหนเหมาะสมกับเราที่สุด

-------------------------------------

#มารยาทในการขอดุอาร์

·  สำนึกตน ยอมรับในความผิดบาปของตนเอง ก่อนขอดุอาร์

·  ก่อนขอดุอาร์ให้  : กล่าวสรรเสิรญอัลลอฮ. กล่าวซอลาวาตนบี  และตามด้วยดุอาร์

·  การดุอาร์ / ซิกรุลลอฮ.(รำลึกถึงอัลลอฮ.) ให้จิตใจได้จดจ่อ เกี่ยวพันอยู่กับอัลลอฮ.ให้มากที่สุด

#อย่าลืมขอดุอาร์ให้อัลลอฮ.ทรงตอบรับและเมตตาดุอาร์ที่เราได้ขอไปด้วย

ท่านนบีมูฮัมหมัด ศ็อลลัลลอฮฺ อะลัยฮิวะสัลลัม ได้กล่าวว่า
“ ไม่มีอะไรที่จะมีเกียรติ ณ  อัลลอฮ.มากไปกว่าการขอดุอาร์ “

#มาทำให้รอมฎอนปีนี้เต็มเปี่ยมไปด้วยการดุอาร์กันเถอะ INSYAALLAH

# data[].attributes.headline
28 มีนาคม 2566 : ฟิรเดาส์ บินสะแหละหมัน

# data[].attributes.subject
28 มีนาคม 2566 : ฟิรเดาส์ บินสะแหละหมัน

# data[].attributes.body
ข้อมูลในโปสเตอร์….

DUA  For Jannah

اللَّهُمَّ إِنِّي أَسْأَلُكَ الْجَنَّة

Allahumma innee as alukal Jannah

Oh Allah , I ask You for paradise

เคปชั้น….
Whoever asks Allah for paradise 3 time , Paradise says : “ Oh Allah, admit him into Paradise “ (Tismidhi 2572)

ใครก็ตามที่ขอสวรรค์ต่ออัลลอฮฺ ถึง 3 ครั้ง
สวรรค์จะกล่าวต่อพระองค์ว่า : “ โอ้อัลลอฮ์ โปรดให้เขาเข้าสวรรค์ด้วย “ (ติรมีซี : 2572 )

#InsaAllah We will be in Yannah 🤲🏻✨🤍

# data[].attributes.body
ตัสนีม จิสวัสดิ์

👉แคปชั่น
•ความประเสริฐของเดือนรอมฎอน ซึ่งเป็นเดือนที่มีเกียรติสูงส่งและมีความบะเราะกะห์

•ความยิ่งใหญ่ของเดือนรอมฎอนนั้น อันเนื่องจากมีสาเหตุที่สำคัญคือ ในเดือนนี้จะมีค่ำคืนอัลเกาะดัร ซึ่งมีความประเสริฐกว่าหนึ่งพันเดือน และยังเป็นเดือนที่บัญญัติให้มุสลิมทุกคนถือศีลอด อันเป็นหนึ่งในห้าของรุก่นอิสลาม นอกจากนั้นแล้วยังส่งเสริมให้มีการกิยาม (ละหมาดตะรอวีห์) ซึ่งการละหมาดนี้จะไม่มีในเดือนอื่นๆ ยกเว้นในเดือนรอมฎอนเท่านั้น

• การประกอบความดีงามในเดือนรอมฎอน ไม่ว่าจะเป็นสิ่งที่เป็นฟัรดูหรือที่เป็นสุนัต ก็จะได้รับผลบุญที่เท่าทวีคูณ

•การประกอบอิบาดะห์ถือศีลอดจะเป็นการหล่อหลอมจิตใจให้มีความอดทน และผลของการอดทนเขาจะได้รับการตอบแทนจากอัลลอฮด้วยสวรรค์

•นอกจากนั้นแล้ว การถือศีลอดยังสามารถทำให้จิตใจมีความเห็นอกเห็นใจ และมีความรักใคร่ซึ่งกันและกันในหมู่ชาวมุสลิมด้วยกัน

👉เนื้อหาในโปสเตอร์
عَنْ سَلْماَنَ قَالَ : خَطَبَناَ رَسُوْلُ اللهِ صَلَّى اللهُ عَلَيْهِ وَسَلَّمِ فِيْ آخِرِ يَوْمٍ مِنْ شَعْباَنَ ، فَقاَلَ : أَيُّهاَ النَّاسُ قَدْ أَظَلَّكُمْ شَهْرٌ عَظِيْمٌ ، شَهْرٌ مُباَرَكٌ ، شَهْرٌ فِيْهِ لَيْلَةٌ خَيْرٌ مِنْ أَلْفِ شَهْرِ ، جَعَلَ اللهُ صِياَمَهُ فَرِيْضَةً وَقِياَمَ لَيْلِةِ تَطَوُّعاً . مَنْ تَقَرَّبَ فِيْهِ بِخِصْلَةٍ مِنَ الْخَيْرِ كاَنَ كَمَنْ أَدَّى فَرِيْضَةً فِيْماَ سَواَهُ ، ومن أدى فيه فريضة كان كمن أدى سبعين فريضة فيما سواه وَهُوَ شَهْرُ الصَّبْرِ، وَالصَّبْرُ ثَوَابُهُ الجَنَّةُ وَشَهْرُ المُواَسَاةِ وَشَهْرٌ يَزْداَدُ فِيْهِ رِزْقُ المُؤْمِنِ .مَنْ فَطَّرَ فِيْهِ صاَئِماَ كاَنَ مَغْفِرَةَ لِذُُنُوْبِهِ وَعِتْقَ رَقَبَتِهِ مِنْ النَّارِ . وَكاَنَ لَهُ مِثْلُ أَجْرِهِ مِنْ غَيْرِ أَنْ يَنْقُصَ مِنْ أَجْرِهِ شَيْءٌ . قاَلُوا : لَيْسَ كُلُّناَ نَجِدُ ماَ يَفْطِّرُ الصَّائِمَ . فَقاَلَ : يُعْطِى اللهُ هَذاَ الثَّوَابَ مَنْ فَطَّرَ صاَئِماً عَلىَ تَمْرَةٍ أَوْ شَرْبَةِ مَاءٍ أَوْ مَذْقَةِ لَبَنٍ وَهُوَ شَهْرٌ أَوَّلُهُ رَحْمَةٌ وَأَوْسَطُهُ مَغْفِرَةٌ وَآخِرُهُ عِتْقٌ مِنَ النَّارِ

"จากซัลมานกล่าวว่า : ท่านรอซูล (ศ็อล) ได้คุตบะห์แก่พวกเราในวันสุดท้ายของเดือนชะอ์บาน ท่านกล่าวว่า : โอ้มนุษย์ทั้งหลาย แท้จริงได้เยือนมาถึงพวกเจ้าซึ่งเดือนที่ยิ่งใหญ่ เดือนแห่งความบะเราะกะห์ เดือนที่มีค่ำคืนอัลเกาะดัรซึ่งมีความประเสริฐกว่าหนึ่งพันเดือน พระองค์อัลลอฮทรงบัญญัติการถือศีลอดเป็นฟัดูและการกิยาม (ละหมาดในค่ำคืน) เป็นสุนัต ผู้ใดที่อยู่เคียงข้างอัลลอฮด้วยความดีงามแล้ว เขาจะได้รับผลบุญเหมือนผู้ที่กระทำอะมั๊ลฟัรดูในเดือนอื่น ๆ และผู้ใดที่กระทำอะมั๊ลฟัรดู เขาจะได้รับความประเสริฐเหมือนผู้ที่กระทำอะมั๊ล ฟัรดูจำนวนเจ็ดสิบอย่างในเดือนอื่น และเดือนรอมฎอนเป็นเดือน (ผู้ที่ถือศีลอดมีความอดทน มีความเห็นอกเห็นใจ เป็นเดือนแห่งการเพิ่มพูนริซกีย์สำหรับผู้ศรัทธาผู้ใดที่ให้อาหารสำหรับละศีลอดแก่ผู้ที่ถือศีลอดในเดือนรอมฎอน แท้จริงเขาจะได้รับการอภัยโทษ คอของเขาจะปลอดภัยจากไฟนรก และเขาจะได้รับผลบุญเหมือนอย่างคนที่ถือศีลอดไม่ลดแม้แต่น้อย บรรดาเศาะฮาบะห์จึงถามว่า : พวกเราทุกคน ไม่ม่ส่งของที่จะให้ละศีลอดแก่ผู้ที่ถือศีลอด ท่านรอซูลจึงตอบว่า อัลลอฮทรงให้ผลบุญ (อันยิ่งใหญ่) นี้ให้แก่ผู้ที่ให้ละศีลอดแก่ผู้ที่ถือศีลอด แม้จะเป็นลูกอินทผลัมเพียงเม็ดเดียวก็ตาม หรือน้ำเพียงอึกเดียว หรือนมที่ผสมน้ำหนึ่งแก้ว และรอมฎอนยังเป็นเดือนที่ในช่วงต้นเป็นเราะห์มัต ในช่วนกลางเป็นการอภัยโทษ และช่วงท้านเป็นการหลุดพ้นจากไฟนรก"
(รายงานโดยอัตติรมีซีย์ 807 กล่าวว่าเป็นหะดีษหะสันเศาะหีห์)

# data[].attributes.headline
เนื้อหาไม่กำหนดว่าเป็นแนวไหน ไม่จำเป็นว่าต้องเป็นอายุห์กุรอาน อาจจะเป็นฮาดิษ อยากแชร์อะไรแชร์ได้เลยค่ะ

# data[].attributes.subject
เนื้อหาไม่กำหนดว่าเป็นแนวไหน ไม่จำเป็นว่าต้องเป็นอายุห์กุรอาน อาจจะเป็นฮาดิษ อยากแชร์อะไรแชร์ได้เลยค่ะ

# data[].attributes.body
เนื้อหาโพสต์วันที่ : 24 มีนาคม 2566
ของ K ‘ Najee

👉แคปชั่น

#ฉันเป็นผู้ถือศีลอด

- เมื่อมีคนด่าทอเราขณะที่เรากำลังถือศีลอด ให้พยายามระงับอารมณ์และกล่าวว่า إِنِّي صَائِمٌ  (อินนีศออิม)  แท้จริงฉันเป็นผู้ถือศีลอด

ท่านนบี ศ็อลลัลลอฮุอะลัยฮิวะซัลลัม กล่าวว่า

لَيْسَ الصِّيَامُ مِنْ الأَكْلِ وَالشَّرَابِ ، إِنَّمَا الصِّيَامُ مِنَ الَّلغْوِ وَالرَّفَثِ ،فَإِنْ سَابَّكَ أَحَدٌ أَوْ جَهِلَ عَلَيْكَ فَقُلْ : إِنِّي صَائِمٌ إِنِّي صَائِمٌ (رواه ابن خزيمة والحاكم)

“การถือศีลอดมิใช่ (การละเว้น) จากการกินการดื่มเท่านั้น แต่การถือศีลอด (จะต้องละเว้น) จากการพูดจาหรือการกระทำที่ไร้สาระและการพูดจาหยาบคายด้วย

หากมีผู้ใดด่าทอหรือเยาะเย้ยท่าน ก็จงกล่าวแก่เขาว่า ฉันเป็นผู้ถือศีลอด ฉันเป็นผู้ถือศีลอด”

(บันทึกโดยอิบนุคุซัยมะฮ์และอัลฮากิม)

👉 ข้อมูลในโพส

إِنِّي صَائِمٌ  (อินนีศออิม)
แท้จริงฉันถือศีลอด

# data[].attributes.body
يَٰٓأَيُّهَا ٱلَّذِينَ ءَامَنُوا۟ ٱصْبِرُوا۟ وَصَابِرُوا۟ وَرَابِطُوا۟ وَٱتَّقُوا۟ ٱللَّهَ لَعَلَّكُمْ تُفْلِحُونَ

โอ้บรรดาผู้ศรัทธาทั้งหลาย จงมีความอดทน และจงต่างอดทนซึ่งกันและกันเถิด และจงประจำอยู่ชายแดน และพึงกลัวเกรงอัลลอฮฺเถิด เพื่อว่าพวกเจ้าจะได้รับความสำเร็จ
( 3 : 200 )

แคปชั่น
يَٰٓأَيُّهَا ٱلَّذِينَ ءَامَنُوا۟ ٱصْبِرُوا۟ وَصَابِرُوا۟ وَرَابِطُوا۟ وَٱتَّقُوا۟ ٱللَّهَ لَعَلَّكُمْ تُفْلِحُونَ

โอ้บรรดาผู้ศรัทธาทั้งหลาย จงมีความอดทน และจงต่างอดทนซึ่งกันและกันเถิด และจงประจำอยู่ชายแดน และพึงกลัวเกรงอัลลอฮฺเถิด เพื่อว่าพวกเจ้าจะได้รับความสำเร็จ
( 3 : 200 )

ในหลายๆอายะห์ของอัลกุรอ่านที่กล่าวถึงความอดทน
ทำให้เราได้คิดว่าทำไมเราต้องอดทน มันมีฮิกมะห์อะไรที่ซ่อนอยู่ในนั้น
อัลลอฮทรงสั่งใช้บรรดาผู้ที่มีอีหม่านให้อดทน ทั้งอดทนต่อตนเอง อนทนต่อผู้อื่น
อดทนต่อสิ่งสิ่งต่างๆ นั่นเป็นเพราะว่าให้เราได้สำนึกอยู่ตลอดเวลา ว่า ที่นี่คือดุนยา
ไม่ใช่สถานที่แห่งการแสวงหาความสุขอย่างถาวร
ไม่ใช่สถานที่แห่งการรื่นระเริงของบรรดาผู้ศรัทธา
และเช่นกันพระองค์ทรงสั่งให้เรานั้นจงรักภักดีต่อพระองค์
เพื่อความสุขและชัยชนะอันถาวร ณ อาคีเราะห์(โลกหน้า)

ขอให้รอมาฎอนนี้เป็นสนามแห่งการฝึกฝนตัวเอง
ที่จะได้อดทนกับเรื่องราวต่างๆ
และเป็นรอมาฎอนที่วิงวอนไให้เราได้เป็นหนึ่ง
ในบรรรดาคนที่มีความสุขแห่งอาคีเราะห์

# data[].attributes.body
เนื้อหาโพสวันที่ : 27.3.66
ของ กะนานี

👉แคปชั่น
| ความเร่งรีบ |
ความเร่งรีบหลายครั้งทำให้เราพลาดโอกาส หนึ่งในโอกาสนั้น คือการ “ทบทวน และ ขัดเกลาตัวเอง “

เราเร่งรีบให้ทุกอย่างผ่านพ้นไป จนลืมที่จะทบทวนและขัดเกลาตัวเอง บางวันขัดเกลาหัวใจจนพร้อม แต่เรื่องราวระหว่างวันที่พบเจอกลับทำให้หัวใจนั้น “ พัง “ แล้วนำเราเข้าสู่ความล่องลอยของหัวใจ มองข้ามผ่านไปไร้การดูแล

ในภาวะแบบนี้หากไม่ได้ทบทวนตัวเอง ไร้การขัดเกลาหัวใจ นานๆไป อาจส่งผลให้หัวใจนั้นตายด้านและว่างเปล่าถาวร

ดังนั้นแล้วดูแลหัวใจให้ดี ลดความเร่งรีบด้วยการรำลึกถึงพระองค์ มีเวลาให้ตัวเองในการทบทวน ตั้งวงพูดคุยกันในเรื่องศาสนา ใช้โอกาสจากรอมฎอนปีนี้ให้คุ้มในการฝึกฝนหัวใจ เพราะเรื่องของหัวใจ..นั้นสำคัญ

หะดีษที่ท่านนบี ศ็อลลัลลอฮูอะลัยฮิวะซัลลัม ได้กล่าวไว้ว่า
"พึงรู้เถิดว่า ... ในร่างกายนั้นมีก้อนเนื้ออยู่ก้อนหนึ่ง ซึ่งถ้ามันดีแล้ว อวัยวะส่วนอื่นในร่างกายก็จะดีตามไปด้วยทั้งหมด แต่หากมันเลวแล้ว อวัยวะอื่นทั้งหมดในร่างกายก็จะเลวตามไปด้วย พึงรู้เถิดว่ามันคือ...หัวใจ"
[ บุคอรีและมุสลิม ]

👉 คำในโปสเตอร์
ความเร่งรีบ • หัวใจ • ขัดเกลา